Ñeñt̃o'marña yeñoteñ yapa'c̈ho'ña ama añot̃eye' e'ñe pocte' entenye Yompor e'ñe yet̃orreñot̃ ñeñt̃ cohuen yenten yañeña . Añot̃cha'ña e'ñech pocte' enteney Yompor e'ñe att̃a , ñerra'm esempo yapa' o'ch e'ñe yeyemtera ñeñt̃ atet̃ oteney ; allochñapa' att̃och e'ñech pocte' entueney ya ñeñt̃ey ochñat̃ey . T̃arro'mar e'ñe pocte' enteney e'ñe att̃a , ama es yet̃orreñot̃eye' ñeñt̃ cohuen yenten yañeña . Ñehua , ñato' o'ch yetma'ntacha atet̃ . Ñerra'm esempo yetaruasen yepatronaresho , ñerra'm allempoch tsa'tyet yetaruasot̃pa' ama yoteno e'ñe att̃a apuenyet quelle , yetaruasot̃ña tsa'tenyet . T̃arraña att̃och pocte' enterrey Yomporpa' ama att̃eyaye . Ñapa' e'ñe att̃a pocte' enteney , ama e'ñe ya yet̃orreñot̃eye' ñeñt̃ cohuen yenten ya att̃och pocte' enteney Yompor .
